Austevoll - Wikipedia

# Austevoll

### Frå Wikipedia – det frie oppslagsverket

Våpen | Kart
--- | ---
| Fil:Austevoll kart.png
Grunnleggjande opplysningar
Kommunenr: | 1244
Fylke: | Hordaland
Administrasjonssenter: | Storebø
Flatevidd: | 114 km²
Folketal: | 4 451 (2005,)
Målform: | Nynorsk
Internettside: | www.austevoll.kommune.no/
Politikk
Ordførar: | Helge Andre Njåstad (FrP) 2003-2007

Austevoll er ein øy kommune vest i Hordaland fylke. Kommunen ligg ut mot Nordsjøen, og er elles omgjeve av Sund kommune i nord, Os i nordaust, Tysnes i aust, og Fitjar i sør. I kommunen er det 667 store og små øyar, med eit samla areal på 114,0 km². Kommunen har 4487 innbyggjarar (2004).

I generasjonar har fiskeri vore den største næringa i kommunen. Sidan 1980-talet har det vore stor vekst innanfor havbruksnæringa, og kommunen vert i dag rekna for landets største innan oppdrett av laks.

Administrasjonssenteret i kommunen er Storebø, som også er den største bygda. Kommunen har vidaregåande skule, Fiskarfagskulen i Austevoll. Havforskningsinstituttet har ei avdeling i Austevoll. Eit av landets største supplyrederi, District Offshore ASA, har hovudkontoret sitt på Storebø.

I sør har kommunen ferjesamband frå Husavik til Sandvikvåg i Fitjar. Frå Austevollshella og Hufthamar går det ferje nordover til Krokeide i Bergen kommune.

## [endre] Geografi

Austevoll består av 667 småkuperte øyar og holmar. Kommunen har ei strandline på 337 kilometer, og eit areal på 114 km².

I vest grensar kommunen til Nordsjøen, i nord ligg Krossfjorden, Bjørnefjorden i nordaust, Langenuen i aust og Selbjørnsfjorden i sør. Den høgaste toppen i Austevoll er Loddo, med sine 244 meter.

### [endre] Øyer i Austevoll

Det er sju øyer i Austevoll kor det bur folk året rundt. Desse er (rangert etter innbyggjartal):

- Huftarøy
- Selbjørn
- Hundvåkøy
- Stolmen
- Storekalsøy
- Møkster
- Litlakalsøy

## [endre] Politikk

Kommunestyret i Austevoll har 27 representantar, fordelt på Framstegspartiet (9), Høgre (7), Arbeidarpartiet (4), Senterpartiet (3), Kristeleg Folkeparti (3) og Venstre (1).

Etter valet i 2003 vart Helge André Njåstad, i ein alder av 23 år, vald til ordførar i kommunen, av eit fleirtal i kommunestyret utgjort av Framstegspartiet, Senterpartiet, Kristeleg Folkeparti og Venstre.

Austevoll kommune er den mest gjeldstynga kommunen i Hordaland fylkeskommune, og kommuneøkonomi og betringa av denne er den viktigste politiske saka. Austevollsbrua, eit bruprosjekt som skal knyte Huftarøy og Hundvåkøy saman, har sidan byrjinga av 1990-åra vore ei viktig politisk sak. Byggestart er sett til januar 2005.

## [endre] På verdsveven

- Kommunefakta Hordaland frå Statistisk sentralbyrå

Hordaland
Askøy | Austevoll | Austrheim | Bergen | Bømlo | Eidfjord | Etne | Fedje | Fitjar | Fjell | Fusa | Granvin | Jondal | Kvam | Kvinnherad | Lindås | Masfjorden | Meland | Modalen | Odda | Os | Osterøy | Radøy | Samnanger | Stord | Sund | Sveio | Tysnes | Ullensvang | Ulvik | Vaksdal | Voss | Øygarden

Henta frå «http://nn.wikipedia.org../../../a/u/s/Austevoll.html»

Kategoriar: Kommunar i Hordaland | Austevoll

##### Views

- Innhaldsside
- Diskusjon
- Noverande versjon

##### Søk

##### På andre språk

- Norsk (bokmål)
- Svenska
- Deutsch
- English
- Nederlands
- Norsk (bokmål)
- Polski
- Português
- Română
- Svenska